CELEX: 52007PC0549
Language: mt
Date: 2007-09-19
Title: Proposta għal deċiżjoni tal-Parlament ewropew u tal-Kunsill li temenda l-ftehim interistituzzjonali tas-17 ta’ Mejju 2006 dwar id-dixxiplina baġitarja u l-amministrazzjoni finanzjarja fis-sod fir-rigward tal-qafas finanzjarju multiannwali

Avviż Legali Importanti

|

52007PC0549

Proposta għal deċiżjoni tal-Parlament ewropew u tal-Kunsill li temenda l-ftehim interistituzzjonali tas-17 ta’ Mejju 2006 dwar id-dixxiplina baġitarja u l-amministrazzjoni finanzjarja fis-sod fir-rigward tal-qafas finanzjarju multiannwali  /* KUMM/2007/0549 finali */  

	[pic] | KUMMISSJONI TAL-KOMUNITAJIET EWROPEJ |Brussel 19.9.2007KUMM(2007) 549 finaliKOMUNIKAZZJONI MILL-KUMMISSJONI LILL-PARLAMENT EWROPEW U LILL-KUNSILLdwar ir-reviżjoni tal-qafas finanzjarju multiannwali (2007-13)Proposta għalDEĊIŻJONI TAL-PARLAMENT EWROPEW U TAL-KUNSILLli temenda l-ftehim interistituzzjonali tas-17 ta’ Mejju 2006 dwar id-dixxiplina baġitarja u l-amministrazzjoni finanzjarja fis-sod fir-rigward tal-qafas finanzjarju multiannwali(preżentata mill-Kummissjoni)KOMUNIKAZZJONI MILL-KUMMISSJONI LILL-PARLAMENT EWROPEW U LILL-KUNSILLdwar ir-reviżjoni tal-qafas finanzjarju multiannwali (2007-13)Il-finanzjament tal-programmi GNNSS Ewropej (EGNOS-GALILEO)Il-finanzjament ta’ l-Istitut Ewropew tat-TeknoloġijaDin il-komunikazzjoni fiha l-proposta tal-Kummissjoni għar-reviżjoni tal-qafas finanzjarju multiannwali (minn hawn 'il quddiem imsejjaħ "il-qafas finanzjarju") skond il-punti 21 sa 23 tal-Ftehim Interistituzzjonali (FII) tas-17 ta’ Mejju 2006 dwar id-dixxiplina baġitarja u l-amministrazzjoni finanzjarja fis-sod.Il-Punt 21 ta’ l-FII jipprovdi li, fil-każ ta’ ċirkostanzi mhux previsti, il-Kummissjoni tista’ tipproponi r-reviżjoni tal-qafas finanzjarju skond il-limitu tar-riżorsi proprji.Skond il-Punt 22, kwalunkwe deċiżjoni biex tirrevedi l-qafas finanzjarju sa ‘l fuq minn 0.03% tal-GNI ta’ l-Unjoni Ewropea teħtieġ li ssir b’mod konġunt miż-żewġ partijiet ta’ l-awtorità baġitarja bi qbil mar-regolamenti tal-votazzjoni stipulati fil-ħames subparagrafu ta’ l-Artikolu 272(9) tat-Trattat li jistabbilixxi l-Komunita Ewropea. Kwalunkwe reviżjoni ta’ aktar minn 0.03% tal-GNI ta’ l-Unjoni Ewropea għandha tittieħed b’mod konġunt miż-żewġ partijiet ta’ l-awtorità baġitarja, bil-Kunsill li jaġixxi unanimament.Il-Punt 23 ta’ l-FII jintroduċi numru ta’ kondizzjonijiet speċifiċi li l-istituzzjonijiet jeħtieġ li jirrispettaw:1.  L-istituzzjonijiet se jistħarrġu il-possibbiltà ta' allokazzjoni mill-ġdid tan-nefqa bejn il-programmi koperti mill-intestatura kkonċernata bir-reviżjoni, b’referenza partikolari għal kwalunkwe nuqqas ta’ użu mistenni ta’ l-approprjazzjonijiet. L-għan għandu jkun li ammont sinifikattiv, f'termini assoluti u bħala perċentwali ta' nfiq ġdid ippjanat, għandu jkun fi ħdan il-limitu eżistenti għall-intestatura.2.  L-istituzzjonijiet se jeżaminaw safejn iż-żieda fil-limitu ffissat għal intestatura waħda jista' jiġi bbilanċjat minn tnaqqis fil-limitu ta’ oħra.3.  Kwalunkwe reviżjoni ta’ neqfa obbligatorja fil-qafas finanzjarju ma għandhiex twassal għal tnaqqis fl-ammont disponibbli għan-nefqa mhux obbligatorja[1].4.  Kull reviżjoni għandha żżomm relazzjoni xierqa bejn rabtiet u ħlasijiet.1. ĦTIġIET TA’ FINANZJAMENT ADDIZZJONALI MINħABBA ċIKOSTANZI MHUX PREVISTIIl-Kummissjoni tikkonsidra li żviluppi ġodda relatati mal-finanzjament tal-Programm Galileo, għall-ammont addizzjonali ta’ EUR 2,400 miljun, u l-finanzjament ta’ l-Istitut Ewropew tat-Teknoloġija, għall-ammont addizzjonali ta’ EUR 309 miljun, jiġġustifikaw r-reviżjoni tal-qafas finanzjarju.1.1. Żviluppi fil-programm GalileoSkond il-ftehim dwar il-qafas finanzjarju bejn l-istituzzjonijiet, ammont ta’ EUR 1.005 biljun bil-prezzijiet kurrenti kien programmat taħt l-intestatura 1A “il-Kompetittività għat-tkabbir u l-impjiegi” skond il-proposta tal-Kummissjoni[2] għall-finanzjament ta’ l-iskjerament u tal-fażijiet operattivi tal-programm Galileo matul il-perjodu 2007 sa 2013.Dik il-proposta kienet ibbażata fuq programm inizjali, li ppreveda tliet fażijiet: żvilupp u validazzjoni fl-orbita, skjerament u operazzjonijiet. Il-fażi ta’ l-iżvilupp kellha tkun iffinanzjata kollha kemm hi mis-settur pubbliku, filwaqt li l-fażi ta' l-iskjerament u l-fażi operattiva kellhom ikunu ffinanzjati kemm mis-settur pubbliku u dak privat fil-qafas ta' patenarjat pubbliku-privat (PPP) u implimentati skond il-kuntratt ta’ konċessjoni. L-UE għandha tikkontribwixxi għal madwar terz tal-finanzjament matul il-fażi ta’ l-iskjerament u għandha tkun ipprovduta kontribuzzjoni finanzjarja għall-ewwel 3 snin ta’ l-ispejjeż operattivi. Meħudin flimkien, ġie stmat li l-UE għandha tikkontribwixxi EUR 1.0 biljun tul il-perjodu 2007-2013 taħt il-baġit Komunitarju.Il-konċessjoni tnediet fis-17 ta’ Ottubru 2003 u rriżultat f’sieħeb uniku għan-negozjar, "Euro-GNSS", li ħareġ minn konsorzju amalgamat kompost minn 8 sieħba. In-negozjati effettivament bdew f’Jannar 2006, wara nuqqas ta’ qbil industrijali intern u medjazzjoni fir-rigward tad-diviżjoni tar-rwol u responsabbiltajiet (kif ukoll is-siti ta' stallazzjonijiet prinċipali kbar tas-sistema). Madanakollu, in-negozjati dwar il-kuntratt ta’ konċessjoni kienu mwaqqfa fil-bidu ta' l-2007. Il-Kunsill (il-Ministri għat-Trasport) li ltaqa' fit-22 ta’ Marzu 2007 talbu lill-Kummissjoni għal rapport dettaljat li jindika l-progress reġistrat fin-negozjati mal-konsorzju u xenarji alternattivi għall-iskjerament rapidu ta’ l-infrastruttura ta’ l-ispazju, inklużi l-aspetti finanzjarji. Il-Parlament Ewropew talab ukoll lill-Kummissjoni biex tressaq proposti xierqa[3].B’risposta għal dawn it-talbiet, il-Kummissjoni adottat komunikazzjoni (16.5.2007) dwar l-istat attwali tal-programm Galileo, " Galileo f’salib it-toroq: l-implimentazzjoni tal-programmi Ewropej GNSS ", flimkien ma’ dokument tal-ħidma tal-persunal tal-Kummissjoni[4]. Skond dan ix-xenarju, il-kapaċità operattiva sħiħa bi 30 satellita għandha tkun iffinanzjata u miksuba mis-settur pubbliku segwita minn PPP taħt skema ta’ konċessjoni biex jitħaddmu l-attivitajiet operattivi u ta’ esplojtazzjoni. Il-kapaċità operattiva inizjali għandha tintlaħaq sa tmiem l-2011 bi 18-il satellita u l-kapaċità operattiva sħiħa għandha tintlaħaq sa tmiem l-2012 bi 30 satellita. Il-ksib pubbliku għall-infrastruttura sħiħa jirrikjedi investiment li jammonta għal EUR 3.4 biljun għall-perjodu 2007-2013. Il-kuntratt ta’ konċessjoni tal-PPP ikun ikopri l-perjodu 2010-2030.Fuq il-bażi ta’ din il-Komunikazzjoni, il-Kunsill tal-Ministri għat-Trasport tas-6-8 ta’ Ġunju 2007 kkonkluda li n-negozjati dwar il-konċessjoni kurrenti kienu fallew u kellhom jitwaqqfu. Il-Kunsill tenna l-valur ta' Galileo bħala proġett prinċipali ta’ l-Unjoni Ewropea u appoġġja, bla ħsara għal deċiżjoni finali, l-iskjerament tas-sistema Galileo sa tmiem l-2012. Il-Kunsill għaraf li l-implimentazzjoni ta’ skjerament tal-programm Galileo mis-settur pubbliku ikun jeħtieġ finanzjament pubbliku addizzjonali u talab lill-Kummissjoni biex tissottometti proposti alternattivi għall-finanzjament, inklużi l-għażliet kollha ta’ finanzjament pubbliku bbażati fuq valutazzjoni addizzjonali bir-reqqa ta’ l-ispiża, ir-riskji, id-dħul u l-iskedi.Flimkien ma’ dan, fl-20 ta’ Ġunju 2007 il-Parlament Ewropew adotta riżoluzzjoni fejn tenna l-appoġġ qawwi tiegħu għat-tkomplija tal-programm Galileo, iżda fejn oppona kwalunkwe soluzzjoni li tikkombina l-finanzjament tal-Komunità ma’ finanzjament intergovernattiv addizzjonali. Ir-riżoluzzjoni sejħet għal finanzjament sħiħ tal-programm taħt il-Baġit Komunitarju u stiednet lill-Kummissjoni biex tieħu l-inizjattiva li tipproponi reviżjoni tal-qafas finanzjarju kif ipprovdut fil-Punt 22 ta' l-FII jew b'mezzi oħra pprovduti mill-FII[5].Fil-Komunikazzjoni tagħha dwar “Il-Progress f'Galileo: Il-Profil mill-Ġdid tal-Programmi Ewropej GNSS"[6], il-Kummissjoni pprovdiet analiżi dettaljata tad-diversi għażliet ta' finanzjar, li jirrikkomandaw li l-qafas finanzjarju li għandu jkun rivedut biex jimla n-nuqqa fil-finanzjament pubbbliku.Minħabba li l-ammont ta’ EUR 1.0 biljun kien diġà pprogrammat taħt l-intestatura 1A tal-qafas finanzjarju, il-finanzjament ta’ l-ammont sħiħ imsemmi hawn fuq permezz tal-baġit Komunitarju jirrikjedi l-mobilizzazzjoni ta EUR 2.4 biljun addizzjonali taħt din l-intestatura bil-profil ta’ impenn segwenti:Approprjazzjonijiet ta’ Impenn ta' Galileo(EUR Miljun, prezzijiet kurrenti) | 2007 |2008 |2009 |2010 |2011 |2012 |2013 | 2007-2013 | |Impenji pprogrammati preżentement | 100 |151 |201 |251 |151 |151 |0 |1 005 | |Impenji addizzjonali meħtieġa | 0 |+ 789 |+ 599 |+ 739 |+ 120 |+ 96 |+ 57 |+ 2 400 | |Impenji totali tal-baġit tal-KE | 100 |940 |800 |990 |271 |247 |57 |3 405 | |  1.2. Żviluppi marbuta ma’ l-Istitut Ewropew tat-Teknoloġija (IET)Il-proposta biex ikun stabbilit Istitut Ewropew tat-Teknoloġija tressqet fl-2005 bħala parti mir-reviżjoni ta’ nofs it-terminu ta’ l-istateġija ta’ Lisżbona. Din kienet żviluppata aktar fuq il-bażi ta’ konsultazzjoni pubblika li fiħa ħadu sehem l-aktar università u organizzazzjonijiet tar-riċerka, il-kummerċ u l-industrija innovattiva. Il-kunċett kien ippreżentat fl-ewwel Komunikazzjoni tal-Kummissjoni: " L-implimentazzjoni ta’ patenarjat imġedded għat-tkabbir u l-impjiegi – l-Iżvilupp ta’ xempju ta’ għarfien: l-Istitut Ewropew tat-Teknoloġija ”[7]. F’Ġunju 2006, il-Kummissjoni elaborat aktar il-kunċett f'tieni komunikazzjoni: “l-Istitut Ewropew tat-Teknoloġija:. aktar passi lejn il-ħolqien tiegħu” ,[8] li kienet ibbażata b’mod estensiv fuq ir-riżultat tal-proċess ta’ konsultazzjoni u li tefgħet dawl fuq numru ta’ kwistjonijiet speċifiċi marbuta ma’ l-istruttura proposta u ma’ l-operazzjoni ta’ IET.Il-Kunsill Ewropew tal-15-16 ta’ Ġunju 2006 rrijafferma li “l-Istitut Ewropew għat-Teknoloġija (IET) li jaħdem ma’ l-istitizzjonijiet nazzjonali eżistenti, għandu jkun pass importanti biex jimla l-vojt eżistenti bejn l-edukazzjoni ogħla, ir-riċerka u l-innovazzjoni flimkien ma' azzjonijiet oħra li jtejbu n-netwerking u s-sinerġija bejn il-komunitajiet fl-Ewropa li huma eċċellenti għar-riċeka u l-innovazzjoni.” Il-Kunsill stieden lill-Kummissjoni biex tħejji proposta formali għat-twaqqif ta’ l-IET. Din il-proposta kienet adottata mill-Kummissjoni fit-18 ta’ Ottubru 2006[9]. Din tipprevedi ammont ta’ EUR 308.7 miljun għall-perjodu 2008-2013 għall-finanzjament ta’ l-IET taħt l-intestatura 1A. Dan l-ammont għandu jkopri l-ispejjeż ta’ l-istruttura li tirregola l-IET u d-dimensjoni Ewropea tal-proġett, b'mod partikolari l-ispejjeż tal-koordinazzjoni u l-mobilità li huma neċessarji biex isostnu l-“Komunitajiet ta’ Għerf u Innovazzjoni” (KICs). Dan l-ammont għandu jirrappreżenta biss persentaġġ mit-total tal-baġit ta' l-IEF, peress li kemm l-IET u l-KICs huma mistennija li jattiraw sorsi ta' finanzjament, inkluż mis-settur privat.Ma sar l-ebda provvediment speċifiku għall-IET waqt in-negozjati dwar il-qafas finanzjarju 2007-2013. Il-Kummissjoni kkunsidrat li l-marġini mhux allokati taħt il-livell ta’ l-intestatura 1A jistgħu jkunu biżżejjed biex jiffinanzjaw it-tnedija ta’ l-IET. Għaldaqstant, l-ammont propost ta’ EUR 308.7 miljun kien inkluż fl-ipprogrammar finanzjarju ta’ l-intestatura IA[10], li ħalla marġini ta’ EUR 788.2 miljun matul il-perjodu 2008-2013. Madanakollu, ma ntlaħaq l-ebda ftehim bejn il-Kunsill u l-Parlament Ewropew, la dwar is-sors propost ta’ finanzjament u lanqas dwar soluzzjonijiet ta’ finanzjament alternattiv li ġew diskussi waqt diversi laqgħat ta’ Trijalogu. Għaldaqstant il-Kummissjoni ma tara l-ebda alternattiva għall-proposta li tkopri l-ħtiġiet ta’ finanzjament għall-IET permezz ta’ żieda fil-limitu ta’ l-intestatura 1A permezz ta’ reviżjoni tal-qafas finanzjarju.Il-profil ta’ approprjazzjonijiet ta’ impenji addizzjonali meħtieġa għall-IET, ibbażat fuq ir-rendikont finanzjarju emendat[11], hu kif ġej:Approprjazzjonijiet ta’ impenn(EUR Miljun, prezzijiet kurrenti) | 2007 |2008 |2009 |2010 |2011 |2012 |2013 | 2007-2013 | | impenji addizzjonali tal-finanzjament ta’ l-IET | 0 |+ 3 |+ 6 |+ 30 |+ 63 |+ 80 |+ 127 |+ 309 | | 2. POSSIBILITÀ TA' RI-ALLOKAZZJONI TA’ L-INFIQ TAħT IL-LIVELL TA’ L-INTESTATURA 1ABi qbil mal-punt 23 ta’ l-FII, il-Kummissjoni analizzat il-possibiltajiet li timmobilizza l-ħtiġiet finanzjarji addizzjonali ta’ EUR 2,400 miljun għal Galileo u EUR 309 miljun għall-IET (b’kollox jiġifieri EUR 2,709 million) taħt il-limitu kurrenti ta’ l-intestatura 1A. Jidher li l-programmi kollha ġew adottati bil-pakketti rispettivi tagħhom mingħajr possibiltà li f’dan l-istadju jiġu ri-allokati jew li l-pakketti jkunu mfassla mill-ġdid b’mod sinifikanti fi ħdan il-limiti annwali. Fir-rigward ta’ nuqqas ta’ użu possibli fejn jidħlu l-appropjazzjonijiet, mhux realistiku li jsiru assunsjonijiet f’dan l-istadju hekk bikri tal-perjodu ta' ipprogrammar. Madanakollu il-Kummissjoni tippropomi li EUR 300 miljun ikunu disponibbli fi ħdan l-attivitajiet tar-riċerka relatati mat-trasport ffinanzjati taħt is-Seba’ Programm ta’ Qafas dwar ir-Riċerka[12].Il-punt 13 ta’ l-FII jipprovdi li l-istituzzjonijiet huma meħtieġa li jiżguraw li “marġini suffiċjenti” jitħalla disponibbli taħt il-limiti. Skond l-aħħar ipprogrammar finanzjarju[13], u eskluż il-finanzjament ta’ l-IET, il-marġini jammonta għal ammont totali ta’ EUR 1,097 miljun għas-snin 2008-2013, b’ħafna minnu li jkun disponibbli lejn it-tmiem tal-perjodu billi Galileo jeħtieġ ħafna mill-finanzjament addizzjonali fil-bidu tal-perjodu. Il-Kummissjoni tikkonkludi, bil-ħsieb tal-Punt 13 ta’ l-FII, li l-marġini ta’ l-intestatura 1A ma tistax tintuża’ biex tkopri l-ħtiġiet ta’ finanzjament addizzjonali għall-programm Galileo u għall-IET.3. IL-POSSIBBILTÀ LI TKUN BILANċJATA ż--żIEDA TA’ LIMITU BILLI JITNAQQAS LIMITU IEħORWara t-tnaqqis ta’ EUR 300 miljun għall-attivitajiet ta’ Galileo li għandhom ikunu ffinanzjati mis-Seba’ Programm ta’ Qafas għar-Riċerka, irid jimtela l-vojt finanzjarju ta’ EUR 2,409 miljun. Dan l-ammont jista’ jkun ipprovdut billi jintużaw il-marġini ta’ l-intestatura 2 “il-Preżervazzjoni u l-Amministrazzjoni tar-Riżorsi Natural” u l-intestatura 5 “l-Amministrazzjoni" disponibbli fl-2007 u l-2008.Il-baġit preżenti għall-2007 u l-Abbozz Preliminari tal-Baġit (APB) għall-2008 jirriżulta f’marġini sostanzjali li huma disponibbli taħt l-intestatura 2, EUR 2.1 biljun fl-2007 u EUR 2.5 biljun fl-2008 rispettivament. Dawn il-marġini huma kważi kollha kemm huma r-riżultat ta’ l-eżekuzzjoni prevedibbli fi ħdan is-sotto-limitu “Infiq relatat mas-suq u ħlasijiet diretti” (EAGF).Informazzjoni aġġornata dwar l-eżekuzzjoni tal-baġit tikkonferma d-disponibbiltà ta’ marġini ta’ EUR 2,100 miljun taħt l-intestatura 2 fl-2007. Għalhekk hu kkunsidrat li dan il-limitu jista’ jitbaxxa b’ammont ta’ EUR 1,689 miljun.Fir-rigward ta’ l-APB 2008, l-effett kombinat tal-kondizzjonijiet tas-swieq favorevoli fis-settur agrikolu u d-dħul assenjat trasferit mill-2007 għall-2008 iwassal għal żieda fil-marġini globali taħt l-intestatura 2 meta kkomparat mal-baġit 2007. Globalment, għall-intestatura 2, hu previst marġini ta’ EUR 2,500 miljun għall-2008. F’dan l-istadju, l-ittra ta’ emenda, li taġġorna ċ-ċifri ta’ l-abbozz tal-baġit 2008, mhux mistennija li tnaqqas dan il-marġini. Il-Kummissjoni għalhekk tikkonsidra li jekk jitnaqqas il-limitu għall-intestatura 2 b’EUR 500 miljun dan iħalli marġini biżżejjed għall-2008.Konsegwentement, il-Kummissjoni tipproponi li tnaqqas il-limiti annwali għall-approprjazzjonijiet ta’ impenn taħt l-intestatura 2 b’EUR 1,689 miljun għall-2007 u b’EUR 500 miljun għall-2008.Barra minn hekk, il-Kummissjoni tipproponi li tnaqqas il-limiti ta' l-intestatura 5 “l-Amministrazzjoni” b’EUR 120 miljun fl-2007 u b’EUR 100 miljun fl-2008, li sallum iħalli marġini ta’ EUR 16 miljun fl-2007 u ta’ EUR 70 miljun fl-2008.Għalhekk il-Kummissjoni tipproponi li żżid il-limiti annwali ta’ l-intestatura 1A għas-snin 2008 sa l-2013 b’ammont totali ta’ EUR 2,409 miljun li għandu jiġi bbilanċjat minn tnaqqis fil-limiti ta’ l-intestaturi 2 u 5 għas-snin 2007 u 2008.4. Iż-żAMMA TA' RELAZZJONIJIET XIERQA BEJN L-IMPENJI U L-ħLASIJIETIl-Punt 23 ta’ l-FII jirrikjedi wkoll li kwalunkwe reviżjoni għandha tħalli relazzjoni xierqa bejn l-impenji u l-ħlasijiet.Taħt il-Baġit għall-2007 u l-APB għall-2008, il-marġini taħt il-limiti annwali għall-appropjazzjonijiet tal-ħlasijiet jammontaw għal EUR 8,293 million and EUR 8,215 miljun rispettivament[14]. Konsegwentement, il-Kummissjoni tipproponi li tibbilanċja iż-żieda fl-approprjazzjoni meħtieġa fl-impenji għall-ħlasijiet għall-finanzjament taż-żewġ programmi billi tnaqqas l-approprjazzjonijiet tal-ħlasijiet fl-2007 u l-2008. Fuq il-bażi tal-profili tal-ħlasijiet previsti għal Galileo u l-IET fir-rendikonti finanzjarji (emendati) rispettivi, din l-istrateġija tirriżulta fil-modifikazzjoni segwenti fil-limitu annwali għall-approprjazzjonijiet tal-ħlas:Approprjazzjonijiet ta’ ħlas totali(EUR Miljun, prezzijiet kurrenti) | 2007 |2008 |2009 |2010 |2011 |2012 |2013 | 2007-2013 | | Il-limitu IIA kurrenti | 123 790 |129 481 |123 646 |133 202 |133 087 |139 908 |142 180 | 925 294 | | - modifikazzjoni meħtieġa | - 1 809 |- 391 |+ 329 | + 471 | + 568 | + 454 | + 354 | - 24 | | Globalment, din il-modifikazzjoni hi newtrali f’termini baġitarji, jekk jiġu kkunsidrati ħlasijiet addizzjonali ta’ EUR 24 miljun li jiġu wara l-2013 taħt il-profil ta' ħlas ta' l-IET.5. DESKRIZZJONI FIL-QOSOR TAR-REVIżJONI PROPOSTA TAL-QAFAS FINANZJARJUIt-tabella t’hawn taħt tiġbor fil-qosor it-tibdiliet proposti lil-limiti fil-qafas finanzjarju. Dawn l-ammonti huma espressi fil-prezzijiet kurrenti.Approprjazzjonijiet ta’ impenn (EUR) | 2007 |2008 |2009 |2010 |2011 |2012 |2013 |total | | Intestatura 1A – Il-kompetittività għat-tkabbir u l-impjiegi | - |+ 742 |+ 555 |+ 719 |+ 133 |+ 126 |+ 134 |+2 409 | | Il-finnazjament ta’ l - IET | - |+ 3 |+ 6 |+ 30 |+ 63 |+ 80 |+ 127 |+ 309 | | Il-finanzjament tal-programm Galileo * | |+ 739 | + 549 |+ 689 | + 70 | + 46 | + 7 | +2100 | |Intestatura 2 – il-Preżervazzjoni u l-Amministrazzjoni tar-Riżorsi Naturali | - 1 689 |- 500 |- |- |- |- |- |- 2 189 | |Intestatura 5 - l-Amministrazzjoni | -120 |-100 |- |- |- |- |- |- 220 | |Tibdil totali fl-approprjazzjonijiet ta’ impenn | - 1 809 |+ 142 |+ 555 |+ 719 |+ 133 |+ 126 |+ 134 |0 | |Tibdil totali fil-ħlasijiet ta’ l-approprjazzjonijiet | - 1 809 |- 391 |+ 329 |+ 471 | + 568 | + 454 | + 354 | - 24 | |* żieda ta’ € 300m disponibbli fis-Seba’ Programm ta’ Qafas għar-RiċerkaRinforz totali għal Galileo | | 50789 |50599|50739 |50120 |5096 |5057 |3002400 | |Dawn it-tibdiliet jirriżultaw fit-tabella ta’ hawn taħt dwar il-qafas finanzjarju applikabbli għall-2008, li jinkorporaw l-aġġustament tekniku diġà magħmul għall-2008[15].Id-deċiżjoni formali dwar ir-reviżjoni tal-qafas finanzjarju għandha tirreferi għat-tabella bażika miftiehma fl-FII, li hi espressa fil-prezzijiet kostanti ta’ l-2004. L-ammonti fil-valuri kurrenti għandhom għalhekk ikunu konvertiti fil-prezzijiet ta’ l-2004 permezz ta’ deflatur fiss ta’ 2% kull sena, skond il-punt 16 ta’ l-IIA.QAFAS FINANZJARJU 2007-2013 (rivedut)(EUR Miljun - prezzijiet kurrenti)[pic]  Proposta għalDEĊIŻJONI TAL-PARLAMENT EWROPEW U TAL-KUNSILLli temenda l-ftehim interistituzzjonali tas-17 ta’ Mejju 2006 dwar id-dixxiplina baġitarja u l-amministrazzjoni finanzjarja fis-sod fir-rigward tal-qafas finanzjarju multiannwaliIL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw il-Ftehim Interistituzzjonali tas-17 ta' Mejju 2006 dwar id-dixxiplina baġitarja u l-amministrazzjoni finanzjarja fis-sod[16], u partikolarment għall-Punti 21, 22 u 23 tiegħu,Wara li kkunsidraw l-proposta tal-Kummissjoni[17],Billi:(1) Fl-2004, il-Kummissjoni ssottomettiet proposta għal Regolament dwar l-implimentazzjoni ta’ l-iskjerament u l-fażijiet operattivi kummerċjali tal-programm Ewropew tar-radjunavigazzjoni bis-satellita[18] (Galileo).(2) Ir-Regolament propost ippreveda ammont ta’ EUR 1.005 biljun fil-prezzijiet kurrenti[19] mill-baġit Komunitarju biex jiffinanzja l-iskjerament u l-fażijiet operattivi ta' Galileo matul il-perjodu 2007 sa l-2013, filwaqt li l-finanzjament meħtieġ li kien jifdal kellu jkun ipprovdut mis-settur privat skond kuntratt ta’ konċessjoni.(3) In-negozjati għall-kuntratt ta’ konċessjoni naqas milli jitrasferixxi bi prezz raġonevoli l-parti tal-finanzjament tal-programm Galileo li kellha tinġarr mis-settur privat[20].(4) Kemm il-Parlament Ewropew u l-Kunsill irrijaffermaw il-valur ta’ Galileo bħala proġett ewlieni ta’ l-Unjoni Ewropea u għarfu l-ħtieġa għal finanzjament pubbliku addizzjonali[21].(5) Fit-19 ta' Settembru 2007 il-Kummissjoni adottat Komunikazzjoni lill-Parlament Ewropew u lill-Kunsill dwar “Il-Progress ta’ Galileo: Il-Profil mill-Ġdid tal-Programmi Ewropej GNSS"[22] u proposta emendata għal Regolament tal-Parlament Ewropew u tal-Kunsill dwar il-kontinwazzjoni ta’ l-implimentazzjoni tal-programmi Ewropej tar-radjunavigazzjoni bis-satellita (EGNOS u Galileo)[23].(6) Il-finanzjament pubbliku addizzjonali rikjest għall-iskjerament ta' kapaċità sħiħa operattiva ffinanzjata u akkwistata mis-settur pubbliku tammonta għal EUR 2 400 miljun bil-prezzijiet kurrenti.(7) Il-Kummissjoni ppreżentat proposta għal Regolament li jistabbilixxi l-Isitut Ewropew għat-Teknoloġija (IET)[24] b’kontibuzzjoni speċifika mill-baġit Komunitarju ta’ EUR 308.7 miljun bil-prezzijiet kurrenti għall-finanzjament ta’ l-istrutturi li jirregolaw l-IET u ta’ l-attivitajiet ta’ koordinazzjoni tal-“Komunitajiet ta’ Għerf u Innovazzjoni". Il-finanzjament ta’ l-IET ma kienx previst meta ġew konklużi n-negozjati tal-qafas finanzjarju kurrenti.(8) EUR 300 miljun jistgħu jsiru disponibbli fi ħdan l-attivitajiet tar-riċerka relatati mat-trasport iffinanzjati taħt is-Seba’ Programm ta’ Qafas dwar ir-Riċerka[25]. Il-kumplament tal-finanzjament addizzjonali għal Galileo u għall-Istitut Ewropew għat-Teknoloġija jammonta għal EUR 2 409 miljun, li jirrikjedi li il-limitu annwali ta' l-intestatura 1A għas-snin 2008 sa 2013 jiżdied.(9) Iż-żieda meħtieġa fil-limitu globali ta’ l-intestatura IA tista' tiġi bbilanċjata minn tnaqqis fil-limitu għall-intestatura 2 "Il-Preżervazzjoni u l-Amministrazzjoni tar-Riżorsi Naturali" u l-intestatura 5 "l-Amministrazzjoni" għas-snin 2007 u 2008.(10) Bl-istess mod, sabiex tinżamm relazzjoni xierqa bejn l-impenji u l-ħlasijiet, il-limiti annwali għall-approprjazzjonijiet tal-ħlasijiet għandhom jiġu aġġustati filwaqt li jiġu kkunsidrati l-marġini disponibbli fl-2007 u l-2008.(11) L-Anness I tal-Ftehim Interistizzuzzjonali dwar id-dixxiplina baġitarja u l-amministrazzjoni finanzjarja fis-sod għandha għalhekk tiġi emendata,IDDEĊIDEW DAN LI ĠEJ:Artikolu UnikuL-Anness I tal-Ftehim Interistituzzjonali dwar id-dixxiplina baġitarja u l-amministrazzjoni finanzjarja fis-sod huwa ssostitwit mill-Anness ta’ din id-Deċiżjoni.Magħmula fi Brussell,Għall-Parlament Ewropew Għall-KunsillIl-President Il-PresidentANNESSQAFAS FINANZJARJU 2007-2013 (rivedut)[pic][1] Kundizzjoni li mhijiex applikabbli fil-każ tal-proposta preżenti.[2] KUMM(2004) 477 finali/2 ta’ l-24.5.2006 (proposta emendata għal Regolament tal-Parlament Ewropew u tal-Kunsill dwar l-implimentazzjoni ta’ l-iskjerament u l-fażijiet operattivi tal-Programm Ewropew ta’ Navigazzjoni tar-radju bis-satellita).[3] Ir-Riżoluzzjoni tal-Parlament Ewropew tas-26 ta' April 2007 dwar in-negozjati għal kuntratt ta' konċessjoni Galileo (P6-TAPROV(2007)0164).[4] KUMM(2007) 261 tas-16 ta' Mejju 2007 u SEG(2007) 624 tas-16 ta' Mejju 2007.[5] Riżoluzzjoni tal-Parlament Ewropew ta’ l-20 ta’ Ġunju 2007 dwar il-finanzjament tal-programm Ewropew tar-radjunavigazzjoni bis-satellita (Galileo) skond il-Ftehim Interistiuzzjonali tas-17 ta’ Mejju 2006 u l-qafas multiannwali 2007-2013 [P6_TA-PROV(2007)072 - PE 391.046/51].[6] KUMM(2007) 534 tad-19.9.2007.[7] KUMM(2006) 77 tat-22.2.2006.[8] KUMM(2006) 276 tat-8.6.2006.[9] KUMM(2006) 604 tat-8.10.2006.[10] SEG(2007) 500 ta' Mejju 2007 – Dokument V ta’ l-Abbozz Preliminari dwar il-Baġit 2008 – L-ipprogrammar finanzjarju 2008-2013.[11] SEG(2007) 1220.[12] Titlu 06 tal-baġit.[13] SEG(2007) 500 ta' Mejju 2007 – Dokument V ta’ l-Abbozz Preliminari dwar il-Baġit 2008 – l-Ipprogrammar finanzjarju 2008-2013.[14] Il-marġini għall-ħlasijiet ma jikkunsidrax l-approprjazzjonijiet relatati mar-Riżerva għall-Għajnuna ta’ Emerġenza (EUR 239.2 miljun) u mal-kontribuzzjonijiet tal-persunal għall-iskema tal-pensjoni (EUR 77 miljun).[15] Komunikazzjoni tal-Kummissjoni dwar l-aġġustamenti tekniċi dwar il-qafas finanzjarju għall-2008 f’konformità mal-movimenti fil- GNI, KUMM(2007) 208 ta’ l-24.4.2007.[16] ĠU C 139, 14.6.2006, p. 1[17] KUMM(2007) 549 tad-19.9.2007.[18] KUMM(2004) 477 finali/2.[19] EUR 900 miljun bil-prezzijiet ta’ l-2004.[20] Kommunikazzjoni mill-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u l-Kumitat tar-Reġjuni, "Galileo f’salib it-toroq: L-implimetazzjoni tal-Programmi Ewropej GNSS", KUMM(2007) 261 tas-16.5.2007, u: Ir-Riżoluzzjoni tal-Kunsill dwar Galileo adottata waqt l-2805 laqgħa tal-Kunsill dwar it-Trasport, it-Telekomunikazzjonijiet u l-Enerġija, il-Lussemburgu 6-8 ta’ Ġunju 2007.[21] Riżoluzzjoni tal-Parlament Ewropew ta’ l-20 ta’ Ġunju 2007 dwar il-finanzjament tal-Programm Ewropew tar-radjunavigazzjoni bis-satellita (Galileo) skond il-Ftehim Interistituzzjonali tas-17 ta’ Mejju 2006 u l-qafas finanzjarju multiannwali 2007-2013 [PE 391.046, p. 51 – P6_TA-PROV(2007)0272] u r-riżoluzzjoni tal-Kunsill li ssemmiet hawn fuq dwar Galileo.[22] KUMM(2007) 534 tas-19.9.2007.[23] KUMM(2007) 535 tad-19.9.2007.[24] KUMM(2006) 604 finali/2.[25] Titlu 06 baġit.